**ΕΛΜΕ Κέρκυρας Κέρκυρα, 15/12/2020**

|  |
| --- |
| Οδός Ευαγγέλου Ναπολέοντος 12 |
| Κέρκυρα |
| Τ.Κ. 49100Ιστοσελίδα: elmekerkyras.gre-mail: elmekerkyras@gmail.comΣελίδα στο Facebook: <https://www.facebook.com/elmekerkyras/> |

**Για το επεισόδιο στο Γυμνάσιο με Λ.Τ. Κασσιώπης**

Η ΕΛΜΕ Κέρκυρας ύστερα από την ενημέρωση που είχε από το σύλλογο Διδασκόντων του Γυμνασίου Κασσιόπης, καταδικάζει τη συμπεριφορά γονέων εντός του σχολείου, οι οποίοι παρουσιάστηκαν σε συνεδρίαση του συλλόγου διδασκόντων, στην οποία παρευρίσκονταν και μαθητές.

Η λεκτικά βίαιη, και όχι μόνο, επίθεση προς το σύλλογο διδασκόντων συλλήβδην, μπροστά σε ανήλικους μαθητές, δεν μπορεί να γίνει αποδεκτή, ούτε να αποσιωπηθεί.

Η συμπεριφορά αυτή δεν αρμόζει στο χώρο του σχολείου, το οποίο από τη φύση του έχει άλλο ρόλο. Βίαιες συμπεριφορές, απέναντι στους συναδέλφους, αλλά και σε παιδιά, που ήταν παρόντα, λειτουργούν εις βάρος του σχολείου και πληγώνουν ανεπανόρθωτα τις σχέσεις όλων των εμπλεκόμενων στην εκπαιδευτική διαδικασία.

Για την ΕΛΜΕ Κέρκυρας τέτοιες πρακτικές είναι καταδικαστέες και αδικούν μια ολόκληρη σχολική κοινότητα, λειτουργώντας εις βάρος των συναδέλφων μας, οι οποίοι προσπαθούν να κάνουν τη δουλειά τους σε αντίξοες -γενικά και ειδικά- συνθήκες με πλήρη επίγνωση του παιδαγωγικού τους ρόλου, αλλά και εις βάρος των μαθητών, αφού αλλοιώνουν τον χαρακτήρα του σχολείου και απαξιώνουν τις συλλογικές διαδικασίες .

Δηλώνουμε πως δεν πρόκειται ανεχθούμε τέτοιου είδους συμπεριφορές προς τους συναδέλφους και το κυρίαρχο συλλογικό όργανο του σχολείου.

